MUNICIPIULUI CRAIOVA

CONSILIUL LOCAL AL MUNICIPIULUI CRAIOVA



     HOTĂRÂREA NR. 70
privind aprobarea Expertizei tehnice şi a  Documentaţiei de Avizare a Lucrărilor de Intervenţii pentru obiectivul de investiţie „Amenajare clădire pavilion pentru secţii aferente Spitalului Filantropia” 
 
Consiliul Local al Municipiului Craiova, întrunit în şedinţa ordinară din data de  26.02.2015;

Având în vedere raportul nr.24882/2015 întocmit de Direcţia Investiţii, Achiziţii şi Licitaţii prin care se propune aprobarea Expertizei tehnice şi a Documentaţiei de Avizare a Lucrărilor de Intervenţii pentru obiectivul de investiţie „Amenajare clădire pavilion pentru secţii aferente Spitalului Filantropia” şi rapoartele comisiilor de specialitate ale Consiliului Local al Municipiului Craiova nr.81, 82, 83, 84 şi 85/2015;
În conformitate cu prevederile art. 44 alin. 1 din Legea nr.273/2006 privind finanţele publice locale, modificată şi completată şi Hotărârii de  Guvern nr.28/2008, modificată şi completată, referitoare la aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii;
 
În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:

Art.1. Se aprobă Expertiza tehnică şi Documentaţia de Avizare a Lucrărilor de Intervenţii pentru obiectivul de investiţie „Expertizei tehnice şi a  Documentaţiei de Avizare a Lucrărilor de Intervenţii pentru obiectivul de investiţie „Amenajare clădire pavilion pentru secţii aferente Spitalului Filantropia” – având următorii indicatori tehnico – economici:
Valoarea totală a investiţiei (inclusiv TVA)                       36.015.665 lei        
             din care construcţii montaj (C+M)                                     26.812.383 lei 
             Durata de realizare:                                                             24 luni
             Capacităţi (în unităţi fizice şi valorice)

             Sc = 2.168,20 mp.

             Sdc = 9.145,00 mp.

             Nr. paturi = 183

   prevăzute în anexele nr.1 şi 2 care fac parte integrantă din prezenta hotărâre.
Art.2. Primarul Municipiului Craiova prin aparatul de specialitate: Serviciul Administraţie Publică Locală şi Direcţia Investiţii, Achiziţii şi Licitaţii vor aduce la îndeplinire prevederile prezentei hotărâri.

